als_Latn dik_Latn sag_Latn
ULEN PAGESAT QE KRYHEN NE AKEP PER PERDORIM TE FREKUENCAVE
Me miratimin nga Këshilli i Ministrave të ndryshimeve të Vendimit nr. 599, datë 23.07.2010, në lidhje me pagesat që kryhen në AKEP nga sipërmarresit e tregut të komunikimeve elektronike që përdorin frekuenca, ulet me afro 40% vlera e këtyre pagesave.
Propozimi i AKEP për ndryshime, si dhe miratimi i tyre nga Këshilli i Ministrave ka për qëllim krijimin e një mjedisi më të favorshëm dhe jodiskriminues për investime në sektor.
Pagesat që kryhen në AKEP, për financimin e aktivitetit të tij në mbikqyrjen e tregut të komunikimeve elektronike, që nga 1 Janari 2013, do të burojnë jo vetëm nga sipërmarrësit që përdorin frekuenca, por edhe nga të gjithë lojtarët e tregut, duke përfshirë dhe ata që realizimin e komunikimit e mundësojnë nëpërmjet mediumeve të tjera si fibra optike.
Përdorimi i fibrave mundeson: shtim kapaciteti transmetimi si dhe lirimin e brezave të frekuencave. Duke konsideruar parimin e neutralitetit teknologjik si dhe prezantimin e teknologjieve të reja, ripërdorimi i frekuencave nëpërmjet teknologjive që ofrohen sot, mundëson gamë më të gjërë shërbimesh, rritje konkurrence, zgjedhje, zgjidhje dhe tarifa më të ulta shërbimesh për konsumatorët.
als_Latn als_Latn als_Latn als_Latn als_Latn